ચમનપુરા વિસ્તારમાં ર૦ દિવસની નવજાત બાળકીની ક્રુરતાપૂર્વક હત્યા કરનાર સતીષ પટણી, ગોપાલ પટણી, દિપક પટણી, હિતેશ મારવાડી અને લખન ઠાકોરે આંતક મચાવ્યો હતો આરોપીઓએ ર૦ દિવસની બાળકીના માથાના ભાગમાં લોખંડની પાઈપ ફટકારી દેતા તેનુ સ્થળ પર મોત નીપજયું હતું આ ઉપરાંત આરોપીઓએ ખુશ્બુની કાકી સરોજબેનને પણ માથાના ભાગે લાકડાનો ફટકો મારતા તેઓ પણ લોહી લુહાણ હાલતમાં ઢળી પડયા હતાં દિવ્યાને ગોપાલે માથામાં પાઈપ મારતા તેને પણ ગંભીર ઈજાઓ પહોંચી છે આ ઉપરાંત અન્ય એક મહિલાને પણ ગંભીર ઈજાઓ પહોંચી હતી આટલી ક્રુરતાપૂર્વક ર૦ દિવસની બાળકીની હત્યા અને મહિલાઓ પર હુમલો કરવાની ઘટનાથી સ્થાનિક વિસ્તારમાં ભારે રોષ ભભૂકી ઉઠયો છે અને આરોપીઓને ફાંસીની સજાની માંગણી કરવામાં આવી રહી છે એટલું જ નહી પરંતુ તમામ આરોપીઓને તાત્કાલિક ઝડપી લેવામાં આવે તેવી રજુઆત પણ ઉચ્ચ અધિકારીઓ સમક્ષ કરવામાં આવી હતી.